
ΑΙΓΙΝΑ  
ΚΥΡΙΑΚΗ 04/10/26

ΠΡΟΓΡΑΜΜΑ  ΗΜΕΡΗΣΙΑΣ  ΕΚΔΡΟΜΗΣ
Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 05:30 αναχωρούμε για το λιμάνι του Πειραιά. Άφιξη και επιβίβαση στο πλοίο που θα μας φέρει στην Αίγινα (ώρα αναχώρησης από τον Πειραιά: 09:00 – ώρα άφιξης στην Αίγινα: 10:10).  Πρώτη μας στάση στο νησί, η Ιερά Μονή Αγίου Νεκταρίου. Σε μια εξαιρετική τοποθεσία, πρόκειται για έναν ναό ιστορικό, με ιστορία μακρά ανά τους αιώνες που συγκεντρώνει πλήθος κόσμου για την χάρη του αγίου. Επόμενος σταθμός μας ο οικισμός της Αγίας Μαρίνας, με υπέροχη αμμώδη παραλία, ταβερνάκια και καφέ όπου θα έχουμε χρόνο για γεύμα. Θα κλείσουμε την περιήγηση μας στο νησί με την επίσκεψη μας στην πρωτεύουσα του νησιού, την Αίγινα. Πρόκειται για μια ζωντανή, πολύχρωμη νησιώτικη πολιτεία με έντονες ναυτικές καταβολές, αλλά και σημαντικά μνημεία της νεότερης Ιστορίας. Για ένα μικρό χρονικό διάστημα υπήρξε πρωτεύουσα του νεοσύστατου ελληνικού κράτους και υπάρχουν αρκετά κτίσματα που θυμίζουν έντονα εκείνη την εποχή γνωστά και ως Καποδιστριακά κτίρια. Η πρωτεύουσα συγκεντρώνει μερικά από τα ωραιότερα κτίρια, άλλοτε ανακαινισμένα, με έντονα τα σημάδια του χρόνου στην πλάτη τους να ομορφαίνουν το αστικό τοπίο. Το απόγευμα θα επιβιβασθούμε στο πλοίο που θα μας φέρει στο λιμάνι του Πειραιά (ώρα αναχώρησης από την Αίγινα: 17:00 – ώρα άφιξης στον Πειραιά: 18:10). Στη συνέχεια θα αναχωρήσουμε για τη Πάτρα, άφιξη το βράδυ.  

ΔΗΛΩΣΕΙΣ  ΣΥΜΜΕΤΟΧΗΣ:
* Έως 26/09 (ημέρα έκδοσης των ακτοπλοϊκών εισιτηρίων)
 **Λόγω υψηλής πληρότητας των πλοίων μετά το πέρας της αναγραφόμενης ημερομηνίας, δηλώσεις συμμετοχής θα πραγματοποιούνται εφόσον υπάρχουν διαθέσιμα ακτοπλοϊκά εισιτήρια.  

ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:
	ΕΝΗΛΙΚΕΣ
	ΦΟΙΤΗΤΕΣ
	ΠΑΙΔΙΑ

	50 €
	40 €
	40 €



ΠΕΡΙΛΑΜΒΑΝΟΝΤΑΙ:
· Η μεταφορά με το πούλμαν
· Εισιτήρια πλοίου Πειραιάς – Αίγινα – Πειραιάς 
· Αρχηγός εκδρομής 

ΣΗΜΕΙΩΣΕΙΣ:
· Προκαταβολή για κράτηση θέσης 25 €. Εξόφληση έως 3 ημέρες πριν την αναχώρηση 

ΕΝΔΙΑΦΕΡΟΥΝ  ΤΟΥΣ  ΕΚΔΡΟΜΕΙΣ
· Οι θέσεις δηλώνονται με σειρά προτεραιότητας και δεν αλλάζουν
· Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
· Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
· Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 11 ημέρες πριν την έναρξη της εκδρομής παρακρατείται η προκαταβολή, σε διάστημα από 10 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  
· Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.


